ชูป้ายไม่ต้อนรับพรรคไม่เอา ตู่ ตะโกนลั่นไล่มาร์ค (คลิป)
พี่เมียวิทย์บางแคพาพวกต้าน บิ๊กตู่เตือนนโยบายแจกแถม พช.ขอคืนยุติธรรมให้ทักษิณ,ประยุทธ์ กล่อมภาคเอกชนหนุนนโยบาย ขึ้นค่าแรง พปชร. แต่ส่งสารเตือนนโยบายลดแลกแจกแถม สมคิด ติงอย่ามุ่งแต่ประชานิยม บ่นคันหูการเมืองจ้องตีปัญหาปากท้อง อุตตม ยันไม่ทำให้เกิดเงินเฟ้อ สนธิรัตน์ แถไม่ใช่ประชานิยม ผู้นำแรงงานยังไม่เชื่อน้ำยาทำได้จริง อภิสิทธิ์ ไล่ บิ๊กตู่ ไปคุย พปชร.ให้รู้เรื่อง ชัชชาติ คุยนโยบายแรงงาน พท.รอบคอบกว่า แซะสารนายกฯคงส่งถึงพปชร.มากกว่า โอ๊ค ไม่สนกติโกงโอดเจ็บจนชิน ธนาธร มึนผู้ตรวจฯอุ้ม ประยุทธ์ จตุพร เย้ย ลุงตู่ ยังอาศัยใบบุญ เทือก เพื่อชาติแบไต๋ พาทักษิณกลับบ้าน พิษไม่เอา ลุงตู่ เดือดอีก พี่เมียเฮียโก ชูป้ายไล่ มาร์ค ที่ตลาดบางแค เจ้าตัวบอกรู้อยู่แล้วต้องโดนจัดคนมาด่า วิทย์ บางแค โต้ไม่เกี่ยวอย่าโยงมั่ว,ผลกระทบต่อเนื่องหลังนายอภิสิทธิ์ เวชชาชีวะ หัวหน้าพรรคประชาธิปัตย์ ประกาศจุดยืนไม่เอา พล.อ.ประยุทธ์ จันทร์โอชา นายกรัฐมนตรีและหัวหน้า คสช. เป็นนายกฯต่อ ล่าสุดไปเดินหาเสียงที่ตลาดบางแค ก็โดนพี่สาวภรรยาของนายโกวิทย์ ธารณา อดีต ส.ส. ที่ลาออกจากพรรคประชาธิปัตย์ไปแล้ว นำทีมชูป้ายขับไล่,เดือดชูป้ายไล่ มาร์ค ที่บางแค,เมื่อเวลา 06.00 น. วันที่ 15 มี.ค. ที่ตลาดบางแค นายอภิสิทธิ์ เวชชาชีวะ หัวหน้าพรรคประชาธิปัตย์ ลงพื้นที่ช่วยนางอรอนงค์ คล้ายนก ผู้สมัคร ส.ส.กทม. เขต 28 หาเสียง ได้รับเสียงตอบรับจากพ่อค้า แม่ค้า และประชาชนที่มาจับจ่ายใช้สอย แต่มีแม่ค้าบางรายตะโกนว่า ไม่เอาพรรคประชาธิปัตย์ ก่อนชูป้ายข้อความว่า ไม่ต้อนรับพรรค การเมืองที่ไม่เอาลุงตู่ (หมดเวลาเกรงใจ) คนบางแคต้องมาก่อน อย่าลังเลคืนความสุขให้ประเทศชาติ โดยนายอภิสิทธิ์กล่าวกับแม่ค้าที่ชูป้ายไล่ว่า รู้อยู่แล้ว นายโกวิทย์ ธารณา อดีต ส.ส.พรรคประชาธิปัตย์ ที่ลาออกเพราะไม่พอใจที่ไม่ได้ลงสมัคร ส.ส. ได้ไปช่วยงานพรรคพลังประชารัฐ บอกแล้วว่าจะจัดคนมาด่า ขณะที่หญิงคนดังกล่าวตอบกลับว่า ไม่เกี่ยว คุณไม่ใช่คนบางแคคุณอรอนงค์ คนบางแคเขาไม่เอาคุณ ให้คุณรู้ไว้ด้วย ไปเลยไป ไม่เอาพรรคประชาธิปัตย์ ไปเลย ทีมหาเสียงของนายอภิสิทธิ์จึงเลี่ยงออกมา ขึ้นรถแห่มาตามถนนเพชรเกษม,เมิน พปชร.ดิ้นหลังโชว์จุดยืน,ต่อมานายอภิสิทธิ์ให้สัมภาษณ์ว่า หลังประกาศจุดยืนได้รับเสียงตอบรับดีในหลายพื้นที่ ไม่มีปัญหา เราทุกคนต้องการความชัดเจนทางการเมือง ส่วนที่แกนนำพรรคพลังประชารัฐ (พปชร.) ออกมาโจมตีตนนั้น ถือเป็นเรื่องธรรมดาของการแข่งขัน จะให้เขามาชอบคงไม่ได้ แต่ต้องการให้ประชาชนเห็นชัดเจน เมื่อถามว่าพลังประชารัฐประกาศนโยบายเพิ่มค่าแรงเป็น 400-425 บาทต่อวัน จะมีผลกระทบอะไรบ้าง นายอภิสิทธิ์ตอบว่า เป็นห่วงเรื่องเพิ่มภาระให้ผู้ประกอบการ อาจเกิดย้ายฐานการผลิตได้ เมื่อถามว่ากรณีคุณหญิงสุดารัตน์ เกยุราพันธุ์ ประธานยุทธศาสตร์การเลือกตั้งพรรคเพื่อไทย ถามว่าประชาธิปัตย์จะร่วมงานกับพรรคใด เพราะประกาศไม่ร่วมกับทั้งเพื่อไทย และพลังประชารัฐ นายอภิสิทธิ์ตอบว่า มองว่าเป็นความพยายามกดดัน ทุกอย่างอยู่ที่หลักการ หากไม่มีเรื่องสืบทอดอำนาจ และทุจริตคอร์รัปชัน เราสามารถร่วมงานได้,ไม่ตอบโต้ เทือก ทวงบุญคุณ,นายอภิสิทธิ์กล่าวอีกว่า ที่นายกฯบอกอยากให้เลิกพูดเรื่องสืบทอดอำนาจนั้น หากทุกพรรคปฏิบัติเท่าเทียมกันหมดก็ไม่มีปัญหา แต่ตรงกันข้ามทุกพรรคเห็นตรงกันว่าควรให้พรรคที่รวบรวมเสียงข้างมากในสภาผู้แทนราษฎรได้ทำการจัดตั้งรัฐบาลก่อน แต่พรรคพลังประชารัฐกลับไม่ยอมยืนยันในเรื่องนี้ แต่ตนไม่สามารถตอบแทนพรรคพลังประชารัฐได้ว่าจะปล่อยให้พรรคที่รวบรวมเสียงข้างมากจัดตั้งรัฐบาลก่อนหรือไม่ เมื่อถามถึงกรณีนายสุเทพ เทือกสุบรรณ อดีตแกนนำ กปปส. และผู้ร่วมก่อตั้งพรรครวมพลังประชาชาติไทย (รปช.) ยังคงออกมาทวงบุญคุณที่ผลักดันให้ได้เป็นนายกฯ นายอภิสิทธิ์ตอบเพียงสั้นๆว่า ผมไม่ทราบว่านายสุเทพพูดว่าอย่างไร,องอาจ แฉพี่เมีย วิทย์บางแค,นายองอาจ คล้ามไพบูลย์ ที่ปรึกษาหัวหน้าพรรคประชาธิปัตย์ กล่าวว่า ผู้หญิงและกลุ่มวัยรุ่นที่มาชูป้ายขับไล่นายอภิสิทธิ์นั้น ทราบว่าหญิงคนดังกล่าวเป็นพี่ภรรยาของนายโกวิทย์ ธารณา อดีต ส.ส.พรรคประชาธิปัตย์ ที่ขณะนี้ลาออกจากพรรคไปแล้ว เพราะไม่พอใจที่ไม่มีชื่ออยู่ในบัญชีผู้สมัคร ส.ส.บัญชีรายชื่อ ที่เคยประกาศว่าหากพรรคลงไปหาเสียงที่เขตบางแคจะจัดคนไปขับไล่ เรื่องนี้จึงเป็นเรื่องส่วนตัว ปัจจุบันนายโกวิทย์ไปช่วยผู้สมัคร ส.ส.กทม. พรรคพลังประชารัฐหาเสียงอยู่ ไม่คิดว่าสิ่งที่เกิดขึ้นจะกระทบต่อพรรคประชาธิปัตย์ เพราะเป็นเรื่องส่วนตัว และไม่เกี่ยวกับการที่หัวหน้าพรรคแสดงจุดยืนไม่หนุน พล.อ.ประยุทธ์ จันทร์โอชา เป็นนายกฯต่อ และยังมั่นใจว่าผู้สมัครของพรรคจะได้รับความไว้วางใจจากประชาชน,เฮียโก ตอกกลับถามใจตัวเองดู,ขณะที่นายโกวิทย์ ธารณา อดีต ส.ส.พรรคประชาธิปัตย์ กล่าวว่า ตามที่นายอภิสิทธิ์ และนายองอาจ ระบุชื่อตนมีส่วนเกี่ยวข้องในเหตุการณ์ดังกล่าวนั้น อย่าเอาชื่อตนไปเกี่ยวข้อง แม้จะลาออกจากประชาธิปัตย์ มาช่วยผู้สมัครพลังประชารัฐหาเสียงก็ตาม และควรตรวจสอบข้อมูลความถูกต้องก่อนว่า แม้ตอนที่ตนอยู่ประชาธิปัตย์ พี่สาวของภรรยาก็ไม่เคยสนับสนุนพรรคประชาธิปัตย์ เขาสนับสนุนพรรคอื่นตามสิทธิเสรีภาพส่วนบุคคล ฉะนั้นอย่ามาเชื่อมโยงถึงตน เป็นคนละคนกัน การเอ่ยชื่อผ่านสื่อออกมาเป็นข่าว ถือว่าได้รับความเสียหายแล้ว ที่ผ่านมาทำงานให้พรรค ทำให้นายอภิสิทธิ์อย่างไร คงรู้นิสัยดี เหตุผลที่ผมต้องลาออกคนที่รู้ดีแก่ใจที่สุดคือนายอภิสิทธิ์ และนายจุติ ไกรฤกษ์ เลขาธิการพรรค ว่าอะไรเป็นอะไร ย้อนถามหัวใจพวกท่านดูเองว่าหัวใจของผมเป็นอย่างไร ฉะนั้นอย่าผูกขาดความรักพรรค เพราะผมก็มีส่วนสร้างพรรคประชาธิปัตย์มาเช่นกัน,เด็ก พปชร.โบ้ยไม่รู้เรื่องด้วย,นายกฤชนนท์ อัยยปัญญา ผู้สมัคร ส.ส.กทม.เขต 28 กล่าวถึงกรณีดังกล่าวว่า จากการลงพื้นที่หาเสียงหลายเดือนที่ผ่านมาในเขตบางแค เจอแต่รอยยิ้มไม่เคยเจอความรุนแรง ป้ายหาเสียงไม่เคยโดนทำลาย เจอผู้สมัครพรรคอื่นเช่นนายวัฒนา เมืองสุข ผู้สมัคร ส.ส.กทม. เขต 28 พรรคเพื่อไทย ก็แวะทักทายพูดคุยกัน เพราะเน้นการมีน้ำใจกับทุกพรรค เอาความรู้ความสามารถมาแข่งขันกัน เหตุการณ์ที่เกิดขึ้นเป็นการกระทำที่ไม่ถูกต้อง เพราะนายอภิสิทธิ์ และผู้สมัครจากพรรคประชาธิปัตย์ ไม่สมควรโดนโห่หรือถูกไล่ ส่วนสาเหตุของผู้ที่กระทำการดังกล่าวคงต้องสอบถามข้อเท็จจริงจากนายโกวิทย์ว่า เป็นเพราะอะไร ทราบว่าที่ผ่านมาเห็นว่านายโกวิทย์และญาติพี่น้องไม่เคยมีประวัติรุนแรงจากความขัดแย้งทางการเมืองมาก่อน,บิ๊กตู่ กล่อมเอกชนหนุน พปชร.,วันเดียวกันเวลา 09.30 น. ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวระหว่างเป็นประธานการประชุมคณะกรรมการส่งเสริมการลุงทุน (บีโอไอ) ที่มีภาคเอกชน เช่น สภาอุตสาหกรรมแห่งประเทศไทย (ส.อ.ท.) สภาหอการค้าแห่งประเทศไทย ที่เป็นบอร์ดบีโอไอ เข้าใจถึงหลักการขึ้นค่าแรงขั้นต่ำเป็น 425 บาทต่อวันของพรรคพลังประชารัฐ ว่า เป็นเป้าหมายที่จะทำให้ได้แน่นอน แต่ไม่ได้หมายความว่าจะปรับขึ้นค่าแรงทันทีทันใด เพราะต้องดูสภาพแวดล้อมและสถานการณ์ต่างๆด้วย อยากให้นายสุพันธุ์ มงคลสุธี ประธาน ส.อ.ท. ไปชี้แจงกับสมาชิก ส.อ.ท. และผู้ประกอบการให้เข้าใจแนวทางของพรรคพลังประชารัฐ และอยากให้นึกถึงว่าช่วง 5 ปีที่ผ่านมารัฐบาลได้ช่วยเหลือภาคเอกชนไว้อย่างไรบ้าง,แต่ส่งสารเตือนนโยบายทุ่มเงิน,ผู้สื่อข่าวรายงานว่า ภายหลังการประชุมนายกฯหันมายิ้มกับผู้สื่อข่าวอย่างอารมณ์ดี พร้อมทำมือสัญลักษณ์ไอเลิฟยู แต่ไม่ได้ตอบคำถามผู้สื่อข่าวถึงการปล่อยคลิปวิดีโอบนเวทีปราศรัยพรรคพลังประชารัฐ ทั้งนี้ นายกฯได้ให้ทีมงานนำสารนายกฯเผยแพร่ตามสื่อ เนื้อหาระบุว่า การชูนโยบายหาเสียงทุกพรรคการเมือง ต้องใช้งบประมาณมาก บางเรื่องอาจกระทบต่อภาคส่วนต่างๆทั้งประชาชน ธุรกิจ เอกชน รวมถึงภาครัฐ เช่น การศึกษา สวัสดิการ และการขึ้นค่าแรง ยืนยันทุกรัฐบาลต้องดำเนินการภายใต้ระเบียบ วิธีการ กฎหมายด้านงบประมาณ การเงินการคลัง และกฎหมายอื่น ทำได้มากน้อยแค่ไหนขึ้นอยู่กับรายได้ และสัดส่วนงบฯโดยรวมของรัฐ,ทำอะไรรัฐต้องมีรายได้พอ,พล.อ.ประยุทธ์ยังระบุอีกว่า มีทางเดียวที่หลายพรรคจะทำได้ตามที่หาเสียงไว้คือ รัฐต้องมีรายได้มากขึ้นจากการเก็บภาษีทั้งทางตรงทางอ้อม กำไรและรายได้ของรัฐวิสาหกิจ ค่าธรรมเนียมและรายได้อื่น เพิ่มนักท่องเที่ยวมากขึ้น หากงบฯไม่เพียงพอ ต้องกู้เงิน ต้องคำนึงถึงหนี้สาธารณะที่เพิ่มขึ้นด้วย การขึ้นค่าแรงต้องไม่กระทบต่อการลงทุน การย้ายฐานการผลิต ขณะที่เรากำลังเร่งรัดการลงทุนในพื้นที่เศรษฐกิจเพื่อเพิ่มรายได้ของรัฐ เพิ่มงาน เพิ่มอาชีพ และเพิ่มการดูแลสวัสดิการให้ประชาชน หากยังหารายได้ให้รัฐไม่เพียงพอ จะไม่สามารถทำตามนโยบายที่หลายพรรคหาเสียงไว้ได้ ดังนั้น เลือกตั้งครั้งนี้ นายกฯและรัฐบาลจะเป็นใคร พรรคใดต้องบริหารราชการแผ่นดินอย่างมีธรรมาภิบาล ได้แก่ หลักคุณธรรม ความโปร่งใส มีส่วนร่วมรับผิดชอบ คุ้มค่า อยู่ในกฎระเบียบ กติกา กฎหมาย การดำเนินโครงการ และงบฯต้องชี้แจงได้ รัฐบาลต้องดูแลประชาชนทุกภาคส่วนทั่วถึงทั้งประเทศ,สมคิด ติงอย่ามุ่งประชานิยม,ด้านนายสมคิด จาตุศรีพิทักษ์ รองนายกรัฐมนตรี ให้สัมภาษณ์ถึงโค้งสุดท้ายการเลือกตั้งว่า เชื่อว่าจะไม่มีผลกระทบต่อความเชื่อมั่นทางเศรษฐกิจ ต่างประเทศรู้จักประเทศไทย อย่าลืมโค้งสุดท้ายก็มีหลายโค้ง แต่เราในฐานะรัฐบาลต้องดูแลทุกอย่างให้ไปได้ด้วยดี เป็นหน้าที่รัฐบาลใหม่ต้องดูแลเศรษฐกิจต่อเนื่อง ไม่ว่าจะได้รัฐบาลเร็วหรือช้า ช่วงนี้เป็นธรรมดา ต่อสู้แข่งขันกันสูง เสนอนโยบายใครดีกว่ากัน แต่ขอร้องอย่าไปประชานิยมกันมากนัก ทุกอย่างต้องมีเหตุและผล ท้ายสุดทุกอย่างจะขึ้นอยู่กับรัฐบาล ว่ามีนโยบายอะไรในการบริหารราชการแผ่นดิน รัฐบาลอาจมาจากพรรคเดียวหรือหลายพรรค แต่ต้องเป็นความร่วมมือของแต่ละพรรคที่มาร่วมรัฐบาล เมื่อถามว่า รัฐบาลหน้ายังจะมีชื่อนายสมคิด เป็นหัวหน้าทีมเศรษฐกิจอยู่หรือไม่ เพราะพรรคพลังประชารัฐมีชื่อเป็นเต็งหนึ่งจัดตั้งรัฐบาล นายสมคิดตอบว่า จะมีผมหรือไม่มีผมไม่สำคัญ สำคัญอยู่ที่ว่าคนที่จะเข้ามาต้องดูแลรับผิดชอบประเทศให้ดีขึ้นแล้วส่งไม้ต่อ คนมารับไม้ต่อต้องดูแลให้ดี,บ่นคันหูการเมืองจ้องเศรษฐกิจ,เมื่อถามว่า การเป็นรัฐบาลผสมจะสร้างความเชื่อมั่นได้ดีกว่ารัฐบาลพรรคเดียวหรือไม่ นายสมคิดตอบว่า ช่วยไม่ได้เมื่อรัฐธรรมนูญออกมาอย่างนี้แล้ว ทำให้มีพรรคใหญ่ได้ไม่กี่พรรค ก็ต้องออมชอมพูดจากัน อีกไม่กี่วันจะเลือกตั้งแล้ว ขอให้เลือกพรรคที่ดีที่สุด และคนที่ดีที่สุด หลังจากนั้นไม่ต้องโทษใครเพราะเลือกมากันเอง ประเทศไทยมาถึงจุดนี้ได้ไม่ใช่เรื่องง่าย เศรษฐกิจดีวันดีคืน ต่างชาติยอมรับไทยมีเศรษฐกิจที่ดีที่สุด แต่ที่ผมฟังแล้วคันหู คือหาว่าเศรษฐกิจเสียหายต้องรีบเข้ามาฟื้นฟู งงเหมือนกัน ถามรัฐมนตรีคลังรายงานเข้ามาไม่หมดหรือ ขอร้องจะพูดอะไรระวังด้วย ต่างชาติฟังอยู่ เดี๋ยวจะงงว่าตกลงไทยมีกี่ประเทศกันแน่ ไม่ได้ว่าอะไรใคร เลือกตั้งก็ว่ากันไป แต่ช่วงนี้งานหลายอย่างไม่ค่อยเดินหน้า เพราะข้าราชการเองก็รอรัฐบาลใหม่กันแล้ว ขอกรุณาสานต่อและทำให้ดี อย่ารอเพียงรัฐบาลใหม่ อย่าทำให้ทุกอย่างชะงัก ประคับประคองกันไป วันนี้อย่าหาเสียงแข่งเบิ้ลกันมากเกินไป ทำในสิ่งที่มีเหตุมีผล เข้าใจเพื่อแย่งชิงฐานเสียง แต่สุดท้ายก็กลับมาที่เดิมคือรัฐบาล นายกฯ และ ครม. ไม่ได้ทำเพื่อพรรคการเมือง แต่ทำเพื่อให้ประเทศเดินไปข้างหน้าได้,บิ๊กป้อม ปัดกลั่นแกล้ง วิสุทธิ์,พล.อ.ประวิตร วงษ์สุวรรณ รองนายกฯและ รมว.กลาโหม กล่าวถึงกรณีนายวิสุทธิ์ ไชยณรุณ ผู้สมัคร ส.ส.พะเยา พรรคเพื่อไทย แถลงข่าวถูกกลั่นแกล้ง ดำเนินคดีในช่วงโค้งสุดท้ายของการเลือกตั้ง ว่า ไม่ใช่การกลั่นแกล้ง เจ้าหน้าที่ตำรวจมีหลักฐานชัดเจน ไม่เกี่ยวกับเรื่องการเมือง เรื่องนี้เกี่ยวกับหนี้นอกระบบก็ว่ากันไป เมื่อถามว่ายืนยันความเชื่อมั่นในความบริสุทธิ์ยุติธรรมในการเลือกตั้งครั้งนี้ได้หรือไม่ พล.อ.ประวิตรตอบว่า เป็นเรื่องที่ กกต. รับผิดชอบ ส่วนกระแสของ พล.อ.ประยุทธ์ในขณะนี้ ท่านทำงานมาตลอดไม่จำเป็นต้องให้กำลังใจเพิ่มเติม เพราะให้กำลังใจกันมาตลอด และที่ พล.อ.ประยุทธ์ส่งคลิปปราศรัยบนเวทีพรรคพลังประชารัฐ จะชอบหรือไม่ชอบต้องถามประชาชน,อุตตม ยันไม่ทำให้เกิดเงินเฟ้อ,ที่พรรคพลังประชารัฐ นายอุตตม สาวนายน หัวหน้าพรรคพลังประชารัฐ กล่าวถึงนโยบายเพิ่มค่าแรงขั้นต่ำเป็น 400-425 บาท วุฒิปริญญาตรี ได้ 20,000 บาท/เดือน ว่า ทุกอย่างมีเหตุผล สามารถทำให้เหมาะสมกันได้ ไม่เกี่ยวกับเรื่องเงินเฟ้อ ถ้าต้องการหลุดออกจากกับดักรายได้ปานกลาง ต้องช่วยกันและเสียสละกัน ระหว่างภาคเอกชนและผู้ใช้แรงงาน ยืนยันว่าจะไม่กระทบต่อผู้ประกอบการ การมียุทธศาสตร์แบบนี้เชื่อว่านักลงทุนเข้าใจ เพราะมีขั้นตอน ไม่ได้อยู่ในโมเดลแบบเดิมๆ ระยะยาวจะเกิดประสิทธิภาพของภาคการผลิตและการบริการ ส่วนการปล่อยคลิปหาเสียงของ พล.อ.ประยุทธ์บนเวทีปราศรัยที่ จ.สุโขทัย เป็นการสื่อสารกับประชาชนตามคำเรียกร้อง ทำได้,สนธิรัตน์ แถไม่ใช่ประชานิยม,ด้านนายสนธิรัตน์ สนธิจิรวงศ์ เลขาธิการพรรคพลังประชารัฐ กล่าวว่า นโยบายขึ้นค่าแรงไม่ใช่นโยบายประชานิยมเหมือนของพรรคอื่น และทำได้จริง มีกระบวนการขับเคลื่อน เพียงแต่ต้องการเปลี่ยนโครงสร้างการแข่งขันทั้งระบบ เพื่อยกระดับการแข่งขัน โดยเฉพาะ sme ให้เท่าทันกับโลกของนวัตกรรมและการเปลี่ยนแปลงเทคโนโลยี ถือเป็นนโยบายที่ใช้เพื่อเปลี่ยนแปลงโครงสร้าง ไม่ทำร้ายผู้ประกอบการ และเป็นประโยชน์การนำนโยบายนี้ไปปฏิบัติต้องให้ความสำคัญกับร่วมมือในการพัฒนา 2 ด้านคือ ด้านการลงทุนในวัฒนธรรมเทคโนโลยี และการลงทุนในคน รัฐและผู้ประกอบการต้องทำงานร่วมกัน มีหลายพรรคเสนอค่าแรงขั้นต่ำที่ 400 บาท แต่ไม่เป็นประเด็น อาจเป็นเพราะคนคาดหวังสูงกับพลังประชารัฐ,เปิดคลิปสองอ้อน 68 ล้านหัวใจ,เมื่อเวลา 17.00 น.ที่สนามกีฬาเฉลิมกระเกียรติ บางมด กทม. พรรคพลังประชารัฐเปิดเวทีปราศรัยใหญ่ นำโดยนายอุตตม สาวนายน หัวหน้าพรรค และผู้สมัคร ส.ส.กทม.ทั้ง 30 เขต นายอุตตมกล่าวว่า เข้าสู่ โค้งสุดท้ายมีการสร้างวาทกรรมแบ่งขั้วมาพูดจับมือไม่จับมือ เหล่านั้นคือของปลอม ของจริงคือสิ่งที่นำมาเสนอพี่น้องทั้งคนและนโยบาย วันนี้ลุงตู่ไม่มาด้วยตัวเอง แต่ลุงตู่ขอมาส่งใจและเปิดใจ จากนั้นได้เปิดคลิปวิดีโอความยาวประมาณ 2 นาทีกว่า พล.อ.ประยุทธ์กล่าวว่า หัวใจดวงนี้ของผมนั้นให้กับชาติ ศาสนา พระมหากษัตริย์ มาตั้งแต่เกิด ตั้งแต่เป็นทหารมาต้องดูแลคนทั้งประเทศ เป็นงานที่ยากแต่ไม่เคยท้อแท้ วันนี้ผมปรับตัวให้ทำงานกับทุกคนได้ ไม่ใช่เลือกข้าง พร้อมเดินไปข้างหน้ากับผมหรือยัง ช่วยกันด้วยสองมือ 68 ล้านหัวใจเดินไปด้วยกันข้างหน้า เมื่อทุกคนเชื่อมั่นมา 5 ปีแล้วไม่ใช่สั้นๆเรากำลังทำเพื่ออนาคต เราต้องยิ้มไม่ทะเลาะกันอีกเราต้องเดินหน้าไปด้วยกัน พอใจหรือไม่รอได้ไหม แบบบางเพลงเขาพูดว่ารักแล้วรอหน่อย รักแล้วรักนานๆ,หยอดหวานดูแลผู้ประกอบการ,นายอนุชา นาคาศัย ประธานยุทธศาสตร์การเลือกตั้งภาคกลางพรรคพลังประชารัฐ กล่าวว่า นโยบายผลักดันค่าแรงขั้นต่ำของพรรค สามารถทำได้จริงแน่นอน เพราะมีการศึกษารวบรวมข้อมูลจนได้ข้อสรุปบนพื้นฐานความจริง มั่นใจว่าสามารถผลักดันพันธสัญญาดังกล่าวให้เกิดขึ้นจริง การผลักดันให้ได้ 400-425 บาท ถือว่าสมเหตุสมผลกับค่าครองชีพที่มากขึ้นอย่างปัจจุบัน เมื่อเราได้เป็นรัฐบาลจะเป็นเจ้าภาพจัดการให้เกิดขึ้น จะดูแลทุกภาคส่วน ในส่วนของผู้ประกอบการจะมีมาตรการ ดูแลช่วยเหลือเช่นกัน เช่น มาตรการด้านภาษี และอื่นๆ ให้สามารถอยู่ได้เดินไปด้วยกันได้ คนไทยต้องรวยด้วยความสงบ ความสุข และความหวัง อันนี้คือพันธสัญญาของเรา,แรงงานฯหนุนแต่คุมสินค้าด้วย,นายศักดา มังคะลี ประธานที่ปรึกษาสหภาพ แรงงานรัฐวิสาหกิจการเคหะแห่งชาติ กล่าวว่า นโยบายขึ้นค่าแรงหากดูในภาพรวม ส่วนตัวเห็นด้วย และถือเป็นสัญญาประชาคมของพรรคพลังประชารัฐ หากได้รับเลือกเข้ามาเป็นรัฐบาลแล้วต้องทำ แต่คงต้องมาดูด้วยว่าผู้ประกอบการจะอยู่ได้หรือไม่ ค่อนข้างน่าเป็นห่วง มี 2 ด้าน ได้และเสีย ขอให้มองรอบครอบและรอบด้าน สิ่งที่อยากฝากให้ดำเนินการมากกว่า คือ การควบคุมค่าครองชีพ ปัจจุบันเพิ่มสูงมาก หากขึ้นค่าแรงขึ้นเงินเดือนแล้ว แต่ค่าครองชีพขึ้นตาม เท่ากับไม่ได้ประโยชน์,ผู้นำแรงงานไม่เชื่อน้ำยาอุตตม,ขณะที่นายสมพร ขวัญเนตร ประธานคณะกรรมการสมานฉันท์แรงงานไทย (คสรท.) กล่าวถึงเรื่องดังกล่าวว่า มองว่าเป็นแค่การหาเสียง การนำประเด็นนี้มาพูดเห็นได้ชัดว่าต้องการเสียงจากผู้ใช้แรงงาน ซึ่งเป็นคนส่วนใหญ่ เชื่อว่าสายแรงงานจะเทให้ไปทางนี้ พรรคเพื่อไทยเคยประสบความสำเร็จมาแล้วจากค่าจ้าง 300 บาททั่วประเทศ แต่การปรับค่าจ้างขึ้นอยู่กับบอร์ดค่าจ้างซึ่งเป็นระบบไตรภาคี มีตัวแทน 3 ฝ่าย นายจ้าง ลูกจ้าง และรัฐบาล การจะดันค่าจ้างขั้นต่ำขึ้นไปสูงขนาดนั้นเป็นไปได้ยาก เพราะส่งผลกระทบกับนายจ้าง และยังทำให้ราคาสินค้าปรับราคาขึ้นตามไปด้วย จึงไม่ควรพูดเรื่องปรับค่าจ้าง เพียงแค่หวังคะแนนเสียง หรือเพื่อเอาใจคนทำงาน เพราะสุดท้ายข้าวของแพงขึ้น ค่าจ้างที่สูงขึ้นก็ไม่มีประโยชน์ คสรท. และผู้ใช้แรงงาน เคยขอให้ปรับที่ 360 บาท ขอมานานยังไม่ได้ การจะปรับพุ่งไปที่ 400-425 บาท จึงเป็นไปไม่ได้อยู่แล้ว แต่เมื่อพูดแล้วต้องทำให้ได้ด้วย,ไล่บิ๊กตู่ ไปคุย พปชร.ให้รู้เรื่อง,นายอภิสิทธิ์ เวชชาชีวะ หัวหน้าพรรคประชาธิปัตย์ ให้สัมภาษณ์เพิ่มเติมกรณี พล.อ.ประยุทธ์ส่งสารเตือนพรรคการเมือง ว่าในฐานะที่ พล.อ.ประยุทธ์เป็นแคนดิเดตนายกฯของ พปชร. อยากให้ทำความเข้าใจกับพรรคท่านเกี่ยวกับนโยบายทั้งหมดที่ออกมา สามารถทำได้จริงหรือไม่ และมีผลกระทบต่อประเทศ ชาติอย่างไร ต้องเปิดเผยให้ประชาชนตรวจสอบอย่างโปร่งใส เหมือนที่พรรคประชาธิปัตย์เปิดเผยแหล่งที่มาของเงินที่จะใช้ ทุกนโยบายของประชาธิปัตย์ทำได้จริง ไม่กระทบฐานะการคลังและหนี้สาธารณะประเทศ อยากให้ทุกพรรคนำเสนอนโยบายบนพื้นฐานความรับผิดชอบต่อประเทศชาติ เพราะเรามีบทเรียนจากการจำนำข้าวและการขึ้นค่าแรงเกินความเป็นจริงมาแล้ว มีข้อสงสัยถึงกระบวนการกำหนดนโยบายของ พปชร. และการบริหารประเทศว่า หาก พปชร.ได้เป็นรัฐบาล โดยมี พล.อ.ประยุทธ์เป็นนายกฯต่อ จะมีแนวทางบริหารประเทศอย่างไร ในเมื่อนโยบาย พปชร.กลับไม่สอดรับกับความคิดของ พล.อ.ประยุทธ์ที่กังวลในเรื่องนี้,ชัชชาติ คุย พท.ทำรอบคอบกว่า,ที่ตลาดรวมยาง ย่านเทเวศร์ นายชัชชาติ สิทธิพันธุ์ แคนดิเดตนายกรัฐมนตรีพรรคเพื่อไทย ลงพื้นที่ช่วย น.ส.ลีลาวดี วัชโรบล ผู้สมัคร ส.ส.กทม.เขต 1 หาเสียง ได้รับการตอบรับจากพ่อค้า แม่ค้า และประชาชนที่มาจับจ่ายซื้อของที่ตลาด ต่างเข้ามาทักทายขอถ่ายภาพคู่กับนายชัชชาติจำนวนมาก นายชัชชาติกล่าวว่า นโยบายพรรคพลังประชารัฐ ที่จะขึ้นค่าแรงขั้นต่ำเป็น 425 บาท และเงินเดือนเด็กจบใหม่วุฒิปริญญาตรี 20,000 บาท พรรคเพื่อไทยเองกำหนดเป็นเป้าหมายไว้ ค่าแรงขั้นต่ำในอนาคตต้องมีการปรับขึ้น แต่ขณะนี้เศรษฐกิจยังไม่ดี ต้องรอให้เศรษฐกิจเข้มแข็งขึ้นก่อน จึงปรับค่าแรงขั้นต่ำขึ้นได้ หัวใจหลักของรัฐบาลใหม่ที่จะมาบริหารไม่ใช่ขึ้นทันที แต่ต้องทำให้เศรษฐกิจดีขึ้นก่อน จะทำให้ค่าแรงขึ้นตามไปด้วยได้ นโยบายพรรคเรามีเป้าหมายเพิ่มค่าแรงถึง 400 บาท แต่ต้องขึ้นอย่างค่อยเป็นค่อยไปตามสภาพเศรษฐกิจ,ตอกสารนายกฯคงส่งถึง พปชร.,เมื่อถามว่านายกฯออกสารเตือนการออกนโยบายของพรรคต่างๆให้ระมัดระวังเรื่องวินัยการคลัง นายชัชชาติตอบว่า มีกฎหมายอยู่แล้ว ท่านอาจพูดไปยังพรรคพลังประชารัฐหรือไม่ เพราะเสนอนโยบายที่ใช้เงินเยอะ ส่วนพรรคเพื่อไทยไม่เน้นเรื่องการใช้เงิน เพราะเรารู้ว่ามีข้อกำหนดอยู่ มองว่าสถานการณ์ปัจจุบันต้องเข้าไปเป็นรัฐบาลก่อน จะเห็นสภาพที่แท้จริงว่าสถานะทางการเงินการคลังเป็นอย่างไร ส่วนกรณีที่นายสุเทพ เทือกสุบรรณ พยายามพูดเชื่อมโยงนายอภิสิทธิ์ กับนายทักษิณ ชินวัตร อดีตนายกฯ และพรรคเพื่อไทยนั้น ยืนยันว่าไม่มีความเชื่อมโยง พรรคประชาธิปัตย์ก็ประกาศชัดเจน แต่ไม่ขอวิจารณ์เรื่องนี้,ย้อน สมคิด อย่าสำคัญ ลุงตู่ ผิด,เมื่อถามว่าท่าทีล่าสุดของนายสนธิรัตน์ สนธิจิรวงศ์ เลขาธิการพรรคพลังประชารัฐ ที่ระบุว่าหากต้องจับมือกับพรรคเพื่อไทย เพราะเป็นทางออกที่ดีก็พร้อม นายชัชชาติตอบว่า ยังไม่ทราบรายละเอียด แต่เราชัดเจนจะไม่ร่วมกับพรรคที่สืบทอดอำนาจเผด็จการ ไม่ใช่ที่ตัวบุคคลแต่เป็นเรื่องนโยบาย และปรัชญาของพรรค ส่วนกรณีที่นายสมคิด จาตุศรีพิทักษ์ รองนายกฯ ระบุว่าหากไม่สนับสนุน พล.อ.ประยุทธ์ เป็นนายกฯต่อ จะไม่มีนักลงทุนมาลงทุนนั้น จริงเหรอ ผมคิดว่าไม่น่าเกี่ยวกับตัวบุคคล แต่เป็นเรื่องของความมั่นใจ และหัวใจคือการทำเลือกตั้งให้โปร่งใส ให้ทุกคนตรวจสอบได้ ส.ว.ต้องไม่ฝืนเสียงประชาชน ถ้าทำแบบนี้ได้นักลงทุนจะมีความมั่นใจ,โอ๊ค ไม่สนกติโกงโอดเจ็บจนชิน,ช่วงเย็นที่หมู่บ้านเย็นสุข ซอยลาดพร้าว 87 นายพานทองแท้ ชินวัตร บุตชายนายทักษิณ ชินวัตร ลงพื้นที่ช่วย ร.ท.หญิง สุณิสา ทิวากรดำรง ผู้สมัคร ส.ส.กทม. เขต 8 หาเสียงแบบเดินเคาะประตูบ้าน ได้รับความสนใจจากคนในหมู่บ้าน นายพานทองแท้ให้สัมภาษณ์ว่า ช่วงโค้งสุดท้ายนี้พยายามลงช่วยมากที่สุด จะลงทุกวันจนกว่าจะถึงวันเลือกตั้ง เมื่อถามว่าหลายฝ่ายมองว่าการเลือกตั้งไม่มีความเท่าเทียม นายพานทองแท้ตอบว่า เจ็บจนชิน แต่ไม่เป็นไรเอากติกามาสู้กันไป เชื่อมั่นว่าเพื่อไทยจะชนะการเลือกตั้งจนได้เป็นแกนนำจัดตั้งรัฐบาล ส่วนการจับขั้วจัดตั้งรัฐบาลนั้น คงต้องไปทำให้นายอภิสิทธิ์หายงงก่อน,สุดารัตน์ ขอคะแนนตั้งรัฐบาล,ที่สนามแสดงช้าง อ.เมืองสุรินทร์ คุณหญิงสุดารัตน์ เกยุราพันธุ์ ประธานยุทธศาสตร์เลือกตั้งพรรคเพื่อไทย ลงพื้นที่ช่วยนายพันธ์เทพ ฐานุพงศ์ชรัช และนายชูชัย มุ่งเจริญพร ผู้สมัคร ส.ส.สุรินทร์ หาเสียงโดยมีประชาชนมาร่วมฟังการปราศรัยนับหมื่นคน โดยคุณหญิงสุดารัตน์นำเสนอนโยบาย ประกันราคาข้าว ประกันยางพารา และมันสำปะหลัง ขอคะแนนจากประชาชนให้เลือกพรรคเพื่อไทยมากๆ จะได้ไปจัดตั้งรัฐบาล จากนั้นเดินทางต่อไปยัง อ.ท่าตูม ช่วยผู้สมัคร ส.ส.สุรินทร์ เขต 3 และเขต 4 หาเสียงต่อ,ธนาธร มึนผู้ตรวจฯอุ้ม ประยุทธ์,ช่วงเช้าที่ตลาดเช้าหนองแขม นายธนาธร จึงรุ่งเรืองกิจ หัวหน้าพรรคอนาคตใหม่ นำทีมผู้สมัคร ส.ส.กทม. ย่านฝั่งธนบุรี ลงพื้นที่หาเสียงบรรยากาศเป็นไปอย่างคึกคัก นายธนาธรให้สัมภาษณ์ถึงกรณีที่พรรคพลังประชารัฐเปิดคลิป พล.อ.ประยุทธ์ พูดปราศรัยหาเสียงบนเวทีที่ จ.สุโขทัยเป็นครั้งแรกว่า พล.อ.ประยุทธ์ยังคงสวมหมวกหลายใบ เป็นทั้งหัวหน้า คสช. นายกฯ และแคนดิเดตนายกฯ ขอยืนยันข้อเรียกร้องเดิมให้ พล.อ.ประยุทธ์ลาออก เพื่อความสง่างาม และเท่าเทียมกัน ส่วนกรณีที่ผู้ตรวจการแผ่นดินวินิจฉัยว่า พล.อ.ประยุทธ์ไม่ใช่เจ้าหน้าที่รัฐนั้น รู้สึกงงว่าสุดท้ายแล้ว พล.อ.ประยุทธ์เป็นอะไรกันแน่ บางวันบอกเป็นเจ้าหน้าที่รัฐ บางวันเป็นเจ้าหน้าที่รัฐชั่วคราว ที่แน่ๆคิดว่า พล.อ.ประยุทธ์คือเจ้าหน้าที่รัฐที่ยึดอำนาจมาจากประชาชน กรณีดังกล่าวทำให้เกิดข้อสังเกตถึงการตีความ และการบังคับใช้กฎหมายที่เห็นได้ชัดว่าแตกต่างกัน ไม่เท่าเทียมกัน นี่คือการเมืองแบบเก่า ที่ไม่มีหลักกฎหมาย,ห่วงเลือกตั้งล่วงหน้าเละซ้ำรอย,เมื่อถามว่าอดีตผู้สมัคร ส.ส.พรรคไทยรักษาชาติ ประกาศเทคะแนนให้อนาคตใหม่ นายธนาธรตอบว่า ไม่ทราบ ไม่เคยมีการพูดคุยกันเรื่องเทคะแนน พรรคอนาคตใหม่มีความเป็นอิสระ เมื่อพรรคไทยรักษาชาติถูกยุบ สมาชิกมีฐานะเป็นประชาชนทั่วไป ย่อมรณรงค์หาเสียงให้พรรคอื่นหรือโหวตโนได้ ขอขอบคุณทุกคนที่เชียร์เรา ส่วนการเลือกตั้งล่วงหน้าวันที่ 17 มี.ค. มีความรู้สึกเคลือบแคลงสงสัยถึงความโปร่งใส อันเกิดจากการทำงานที่ไม่เป็นมืออาชีพของ กกต. เห็นได้จากปัญหาการจัดเลือกตั้งนอกราชอาณาจักร จึงขอเรียกร้องให้ กกต.ทำหน้าที่อย่างมืออาชีพ,เสี่ยหนู ย้ำผู้นำต้องมาจากเลือกตั้ง,ที่ อ.บ้านไผ่ จ.ขอนแก่น นายอนุทิน ชาญวีรกูล หัวหน้าพรรคภูมิใจไทย กล่าวระหว่างนำคณะลงพื้นที่ช่วยนายองอาจ ฉัตรชัยพลรัตน์ ผู้สมัคร ส.ส.ขอนแก่น หาเสียง ว่า ภูมิใจไทยเป็นพรรคไม่เลือกฝ่าย ไม่เลือกข้าง ไม่ชอบความขัดแย้ง และไม่ขอแสดงความคิดเห็นหรือก้าวล่วงพรรคอื่น ขอเดินหน้าหาเสียงอย่างเดียว เพราะเราจะนำทุกคนมาจับมือกันพัฒนาบ้านเมือง เพื่อความเป็นอยู่ที่ดีของประชาชน และความสงบสุขของประเทศชาติ มีจุดยืนที่ชัดเจนว่านายกรัฐมนตรีต้องมาจากการเลือกตั้งที่มีคะแนนเสียงจากประชาชนส่วนใหญ่เท่านั้น และการลงพื้นที่หาเสียงในโค้งสุดท้าย มั่นใจว่าจะได้รับความไว้วางใจจากประชาชน ในทั่วทุกภูมิภาคของประเทศไทย,ป้าย ภท.ถล่มทับรถ ศักดิ์สยาม,กระทั่งเวลา 18.30 น. ที่ตลาดเซฟวัน อ.เมืองนครราชสีมา ระหว่างที่นายศักดิ์สยาม ชิดชอบ เลขาธิการพรรคภูมิใจไทย กล่าวปราศรัยบนเวที ได้เกิดลมพัดโครงเหล็กป้ายผ้าใบขนาดใหญ่ที่เป็นฉากหลังเวทีถล่มโค่นลงไปด้านหลัง ทับรถยนต์จำนวน 3 คัน ประกอบด้วย โฟล์คสวาเกน 2 คัน และฟอร์ดเอเวอร์เรส 1 คัน หนึ่งในนั้นเป็นรถของนายศักดิ์สยาม แต่ไม่มีใครได้รับบาดเจ็บ การปราศรัยยังเป็นไปตามปกติราบรื่น,เย้ย ลุงตู่ ก็อาศัยใบบุญ เทือก,ที่ จ.สกลนคร นายจตุพร พรหมพันธุ์ ประธานนปช. ในฐานะผู้ช่วยหาเสียงพรรคเพื่อชาติ ลงพื้นที่ช่วยนายเฉลิมชัย อุฬารกุล ผู้สมัคร ส.ส.สกลนคร หาเสียง นายจตุพรกล่าวว่า พล.อ.ประยุทธ์ส่งคลิปปราศรัยหาเสียงให้พรรคพลังประชารัฐที่ จ.สุโขทัย ถามคนไทยว่ากล้าไปกับเขาหรือไม่ อยากบอกว่าตนไม่กล้าไปกับ พล.อ.ประยุทธ์ เพราะเส้นทางที่จะไปนั้นคือเส้นทางที่ทรราชเขาไป ในประวัติศาสตร์จุดจบไม่สวยสักคน จึงไม่กล้าที่จะไปกับ พล.อ.ประยุทธ์ 5 ปีที่ พล.อ.ประยุทธ์บริหารประเทศ เราจนกันถ้วนหน้า เมื่อไม่สามารถแก้ไขปัญหาความเดือดร้อนประชาชนได้ก็ควรกลับบ้านไปได้แล้ว ขณะที่นายสุเทพ เทือกสุบรรณ ที่เป็นฝ่ายเดียวกับ พล.อ.ประยุทธ์ กำลังอยู่ในช่วงคลั่ง ใครไม่หนุน พล.อ.ประยุทธ์อาละวาดหมด ไม่เว้นแม้กระทั่งนายอภิสิทธิ์ ขอบอกว่าอย่าว่าแต่นายอภิสิทธิ์เลย พล.อ.ประยุทธ์ก็เหมือนกัน ถ้าไม่มีนายสุเทพไปชุมนุมแล้วนำไปสู่การเปิดประตูให้ยึดอำนาจ พล.อ.ประยุทธ์ก็ไม่มีทางเป็นนายกฯเหมือนกัน,พช.อาสาเป็นเกาะกลางเจรจา,ต่อมาเวลา 15.30 น. ที่พรรคเพื่อชาติ นายสงคราม กิจเลิศไพโรจน์ หัวหน้าพรรคเพื่อชาติ แถลงโค้งสุดท้ายกับพรรคเพื่อชาติว่า ประเทศไทยเกิดการรัฐประหารหลายครั้ง เกิดความลักลั่นในกระบวนการยุติธรรม สุดท้ายคนถูกยึดอำนาจอยู่ไม่ได้ ต้องลี้ภัยไปอยู่ต่างประเทศ อย่างกรณีนายทักษิณ ชินวัตร อดีตนายกฯ ถ้าผิดตามที่ถูกกล่าวหาทำไมประเทศต่างๆไม่จับกุม กลับให้การต้อนรับเชิญ เรื่องคดีผิดก็ว่าผิดแต่กระบวนการสอบสวนต้องยุติธรรมเป็นที่ประจักษ์ ยอมรับได้ทั้งสองฝ่าย พรรคเพื่อชาติจะเป็นเกาะกลาง ไม่ใช่แค่นายทักษิณ แต่รวมถึงคนไทยทุกคนต้องมาคุยกันได้ ทำไมต้องให้นายทักษิณกลับ รัฐประหารผ่านไป 5 ปี ยังไม่ปรองดอง ไม่มี นายทักษิณอยู่ในประเทศมา 10 ปีแล้วยังไม่จบ วิธีที่ดีที่สุดคือต้องคุยกันเหมือนอเมริกาคุยกับเกาหลีเหนือ ผู้มีอำนาจไปคุยกันประเทศที่สามก็ได้ คาใจอะไรพูดไปเลย แล้วห้ามเล่นการเมือง คิดว่านายทักษิณก็รับได้เพื่อประเทศ ให้ตระกูลเลิกเล่นการเมืองเชื่อว่าท่านก็ยอม ฝากผู้มีอำนาจคู่ขัดแย้งทำใจซะเถอะ ถ้ารักประเทศจริงต้องมาคุยกันให้ได้,ต้องคืนความยุติธรรมให้ ทักษิณ,นายยงยุทธ ติยะไพรัช ผู้ช่วยหาเสียงพรรคเพื่อชาติ กล่าวว่า มีผู้ซักถามมาที่พรรคตลอดว่ามีแนวทางอย่างไรต่อกรณีนายทักษิณ สังคมไทยถูกตั้งคำถามกระบวนการยุติธรรมสองมาตรฐานใช่หรือไม่ การฉีกรัฐธรรมนูญทำรัฐประหารมีความผิดถึงขั้นประหารชีวิตแต่ได้นิรโทษกรรม ผู้ถูกยึดอำนาจถูกตั้งข้อกล่าวหาต้องลี้ภัย ที่นายทักษิณไม่ยอมรับเพราะคณะกรรมการที่ตั้งขึ้นมา มาจากการแต่งตั้งของผู้ยึดอำนาจ กล่าวหาไม่เป็นธรรม หลายคนที่บอกมาได้แต่มาติดคุกนั้น ถ้าไม่ถูกกระทำคงไม่รู้สึก ถ้าถูกกระทำความคิดก็จะเปลี่ยนไป คิดว่านายทักษิณควรได้รับการพิจารณากลับมาต่อสู้ ต้องพูดคุยกัน ถ้าเริ่มต้นกระบวนการให้นายทักษิณกลับประเทศได้จริง ความขัดแย้งทั้งหลายจะหายไป อย่าสร้างผีทักษิณหยุดได้แล้ว และคุยกัน ถ้ากลัวเป็นคู่แข่งทางการเมืองก็คุยกันให้จบ ที่มีคนสร้างวาทกรรมในเรื่องนี้ เหตุเพราะกลัวผีทักษิณ,มิ่งขวัญ ติงอย่าบ้าจี้พากันเจ๊ง,นายมิ่งขวัญ แสงสุวรรณ์ หัวหน้าพรรคเศรษฐกิจใหม่ กล่าวว่า นโยบายขึ้นค่าแรงขั้นต่ำของพลัง–ประชารัฐ ถือเป็นเรื่องใหญ่ อาจสร้างความเสียหายต่อระบบเศรษฐกิจเจ๊งระเนระนาด ที่ตายแน่ๆคือ SME ตายก่อน นักลงทุนต้องหนีไปลงทุนประเทศเพื่อนบ้าน จะเกิดภาวะเงินเฟ้อ สินค้าหลายตัวขึ้นราคาแบบทะลุทะลวง ก๋วยเตี๋ยวราคาอาจถึงชามละ 100 บาท หรือมากกว่านั้น แต่ที่สำคัญเงินจะไหลไปเข้ากระเป๋านายทุนหน้าเดิมๆเช่นเคย ผู้รับเหมาจะทิ้งงาน ใครที่กำลังสร้างบ้านสร้างคอนโดมิเนียมต้องหยุดชะงัก ผู้ใช้แรงงานที่วาดฝันว่าจะได้ค่าแรงมากขึ้น กลับจะไม่มีใครจ้างงาน เมื่อเศรษฐกิจย่ำแย่ เกิดภาวะเงินเฟ้อ ค่าครองชีพพุ่งสูงลิ่ว แน่นอนว่าเงินเดือนนักศึกษาที่จบปริญญาตรีต้องขยับปรับขึ้นตามไปด้วย ฟังดูเหมือนจะเป็นผลดี แต่ถ้าจะมองกันยาวๆมีผลเสียมากกว่า เดินเตะฝุ่นตกงานกันเป็นแถว คงเป็นแค่ตัวเลขเพ้อฝันเท่านั้น,คุยลดราคาพลังงานคือของจริง,นายมิ่งขวัญกล่าวต่อว่า ผิดกับนโยบายลดราคาน้ำมัน ลดค่าไฟฟ้า ของพรรคเศรษฐกิจใหม่ ที่จับต้องได้ ทำได้จริง และทำได้ทันที เพราะไม่ต้องใช้งบประมาณแผ่นดิน ทุกคนจะมีความสุขทันที ที่สำคัญเงินในกระเป๋าจะมีค่ามากขึ้น เมื่อค่าใช้จ่ายลดลง แถมไม่กระทบผู้ประกอบการ SME ไม่เดือดร้อนผู้รับเหมา และยิ่งทำให้นักลงทุนหันมาลงทุนในไทยมากขึ้น เพราะต้นทุนหลายอย่างลดลงจริง สามารถลดราคาน้ำมันลงได้ลิตรละ 5-10 บาท เพราะค่าครองชีพทุกอย่างมีราคาน้ำมันรวมอยู่ด้วยหมด โดยใช้พลังงานทดแทนยิ่งทำให้ราคาพืชผลการเกษตรมีราคาเพิ่มสูงขึ้นด้วย ถึงเวลาที่นายทุนบางกลุ่มต้องเฉลี่ยทุกข์เฉลี่ยสุข คืนความสุขให้คนไทยด้วยกัน อย่าค้ากำไรเกินควร,พท.ข้องใจมาตรการเก็บหีบบัตร,ที่สำนักงาน กกต. พล.ต.ท.วิโรจน์ เปาอินทร์ หัวหน้าพรรคเพื่อไทย เข้าพบเจ้าหน้าที่ กกต. เพื่อ หารือมาตรการป้องกันการทุจริตเลือกตั้ง และการรักษาความปลอดภัยให้กับบัตรลงคะแนน และหีบบัตรเลือกตั้ง เนื่องจากการเลือกตั้งครั้งที่ผ่านมามีการ ทุจริตหลายรูปแบบ ทั้งการเวียนเทียนลงคะแนน เปลี่ยนหีบบัตร เพราะการเลือกตั้งครั้งนี้มีการจัดพิมพ์บัตรหลายแห่ง ต้องการทราบว่า กกต.มีมาตรการตรวจสอบกรณีการพิมพ์บัตรเกิน และบัตรปลอมอย่างไร ขณะที่นายภูมิธรรม เวชยชัย เลขาธิการพรรคเพื่อไทย กล่าวว่า การเลือกตั้งล่วงหน้านอกเขตวันที่ 17 มี.ค. อยากให้มีความชัดเจนว่าหีบบัตรจะเก็บไว้ที่ไหน มีมาตรการป้องกันต้องเปิดเผยชัดเจน ตามกฎหมายต้องประกาศให้ชัดเจนก่อนการเลือกตั้ง 10 วัน,ซัด เทือก สกปรกฟื้นปมขัดแย้ง,นายภูมิธรรมกล่าวอีกว่า พรรคเพื่อไทยยังยื่นคำร้องตรวจสอบนายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทย ประกาศจะนำคลิปการชุมนุมของ กปปส.มาเผยแพร่ตั้งแต่วันที่ 14 มี.ค. เป็นต้นไป เข้าข่ายการใส่ร้ายและจูงใจให้เข้าใจผิดในคะแนนนิยมของพรรคเพื่อไทย รวมถึงการปราศรัยหาเสียงในลักษณะก้าวร้าว รุนแรง ปลุกระดม การกระทำของนายสุเทพอยู่ในการรับรู้ของกรรมการบริหารพรรค รปช. พรรคเพื่อไทยจึงยื่นคำร้องให้ กกต.ดำเนินการกับนายสุเทพ และ พรรค รปช. ขอเรียกร้องให้นายสุเทพหาเสียงอย่างสุภาพบุรุษไม่ใช้วิธีการสกปรกรื้อฟื้นให้ความขัดแย้งกลับมาอีก เพราะนายสุเทพมีส่วนสำคัญจนนำไปสู่การรัฐประหารปี 2557 จึงไม่ควรสร้างความขัดแย้งขึ้นมาใหม่ด้วยวิธีการเดิมๆ,ศรีสุวรรณ ยื่นยุบอนาคตใหม่,ขณะที่นายศรีสุวรรณ จรรยา เลขาธิการสมาคม องค์กรพิทักษ์รัฐธรรมนูญ เข้ายื่นคำร้องขอให้ กกต.ตรวจสอบและพิจารณาสั่งยุบพรรคอนาคตใหม่ ตามพ.ร.บ.ประกอบรัฐธรรมนูญว่าด้วยพรรคการเมืองมาตรา 92 (3) จากกรณีนางฐิติมา ฉายแสง อดีตผู้สมัครของพรรคไทยรักษาชาติ ปราศรัยเทคะแนนให้กับนายกิตติชัย เรืองสวัสดิ์ ผู้สมัคร ส.ส.เขต 1 ฉะเชิงเทรา พรรคอนาคตใหม่ โดย น.ส.พรรณิการ์ วานิช โฆษกของพรรคอนาคตใหม่ ที่เป็นกรรมการบริหารพรรค ยังให้สัมภาษณ์ยอมรับและยินดีกับการที่นางฐิติมาที่ประกาศจะเทคะแนนสนับสนุน นอกจากนี้ นายศรีสุวรรณยังทวงถามเลขาธิการ กกต. กรณียุติการสอบสวนการจัดโต๊ะจีนระดมทุนของพรรคพลังประชารัฐว่า ไม่ได้ขอให้ตรวจสอบว่ามีบุคคลต่างชาติให้การสนับสนุนหรือไม่ แต่ขอให้ตรวจสอบว่ามีหน่วยงานรัฐ พนักงานเจ้าหน้าที่ของรัฐ ให้การสนับสนุนเข้าไประดมทุนหรือไม่,สมบัติ เหน็บ เจ้าพ่อคอสเพลย์,ต่อมาเวลา 11.00 น. นายสมบัติ บุญงามอนงค์ แกนนำกลุ่มเกียน ยื่นหนังสือถึง กกต. เสนอตัวเป็นพยาน และให้ปากคำยืนยันว่า หัวหน้า คสช.ไม่ใช่เจ้าพนักงานของรัฐ โดยยกกรณีตนเองถูกศาลอาญาตัดสินว่าขัดคำสั่ง คสช. เพราะเชื่อว่าพล.อ.ประยุทธ์ไม่ใช่เจ้าพนักงาน แต่ศาลชั้นต้น ชั้นอุทธรณ์ และชั้นฎีกา วินิจฉัยว่า คสช.เป็นเจ้าพนักงาน จึงยินดีไปเป็นพยานยืนยันสถานะของ พล.อ.ประยุทธ์ ไม่ใช่เจ้าพนักงาน เพราะเข้ามาโดยใช้กำลังใช้ปืนใช้อาวุธยึดอำนาจ ทั้งนี้ นายสมบัติอยู่ในชุดคล้ายชุดข้าราชการสีกากี คาดเข็มขัดลูกเสือและสวมหมวกโจรสลัด พร้อมระบุว่าคงไม่มีใครเชื่อว่าใส่ชุดนี้แล้วเป็นข้าราชการ แม้แต่ พล.อ.ประยุทธ์ สวมชุดสีกากีตนก็ไม่เชื่อว่าเป็นชุดข้าราชการ แต่เป็นเจ้าพ่อ,คอสเพลย์ตัวจริงเพราะแต่งมา 5 ปีแล้ว,17 มี.ค.ห้ามหาเสียงใกล้หน่วย ลต.วันเดียวกัน สำนักงานประชาสัมพันธ์ กกต. เผยแพร่ระเบียบ กกต.ว่าด้วยลักษณะต้องห้ามในการหาเสียงเลือกตั้ง ส.ส. ณ ที่เลือกตั้งกลาง ในวันออกเสียงลงคะแนนก่อนวันเลือกตั้ง 17 มี.ค. โดยห้ามแจกเอกสารหรือวีดิทัศน์ หรือใช้พาหนะต่างๆที่ติดป้ายหาเสียง หรือใช้เครื่องขยายเสียงช่วยหาเสียงในที่เลือกตั้งกลาง หรือบริเวณใกล้เคียง หรือบริเวณอื่นใดที่ทำให้เกิดการรบกวน รับรู้ หรือรับทราบข้อมูล เมื่ออยู่ในที่เลือกตั้งกลาง นอกจากนี้ การจัดยานพาหนะเพื่ออำนวยความสะดวกแก่ผู้มีสิทธิเลือกตั้งของหน่วยงานของรัฐ ต้องแจ้งเรื่องให้กับ ผอ.ประจำจังหวัดทราบ และปิดประกาศแผ่นป้ายให้ชัดเจนว่าเป็นของหน่วยงานใดจัดไว้รับ-ส่งผู้มีสิทธิเลือกตั้งไปใช้สิทธิ,ผบ.ตร.สั่งคุมเข้มเลือกตั้งล่วงหน้า,ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวว่า วันเลือกตั้งล่วงหน้าวันที่ 17 มี.ค. ผบ.ตร.มอบหมาย พล.ต.อ.ศรีวราห์ รังสิพราหมณกุล รอง ผบ.ตร. ในฐานะ ผอ.ศลต.ตร. ควบคุมสั่งการ จัดกำลังเจ้าหน้าที่ตำรวจรักษาความปลอดภัย และอำนวยความสะดวกด้านการจราจร พร้อมจัดชุดเคลื่อนที่เร็ว ให้ฝ่ายสืบสวนหาข่าวเกี่ยวกับการกระทำความผิดในการเลือกตั้ง รวมทั้งเฝ้าฟังการกระทำใดๆ และสื่อโซเชียลมีเดียที่อาจเข้าข่ายความผิดกฎหมาย และห้ามจำหน่ายจ่ายแจกสุราตั้งแต่เวลา 18.00 น. วันที่ 16 มี.ค. ถึง 18.00 น. วันที่ 17 มี.ค. หากพบเบาะแสทุจริตเลือกตั้งให้แจ้งสถานีตำรวจทั่วประเทศ,ฟ้องศาลเอาผิด 7 กกต.ฐานละเว้น,ที่ศาลอาญาคดีทุจริตและประพฤติมิชอบกลาง นายสุรทิน พิจารณ์ หัวหน้าพรรคประชาธิปไตยใหม่ และนายเกริกฤทธิ์ แจ้งพรมมา ผู้สมัคร ส.ส.ขอนแก่น ยื่นฟ้องนายอิทธิพร บุญประคอง ประธาน กกต. และ กกต.รวม 7 คน กรณีละเว้นกระทำการอันมิชอบ ด้วยหน้าที่โดยไม่สุจริต หรือมีเจตนาหลีกเลี่ยงไม่ปฏิบัติตามหน้าที่ หรือกระทำการอื่นใดอันเป็นการขัดขวางมิให้เป็นไปตามกฎหมาย ระเบียบ ประกาศหรือคำสั่งคณะกรรมการ กรณีประกาศชื่อ พล.อ.ประยุทธ์เป็นแคนดิเดตนายกฯโดยไม่ชอบ โดยศาลได้รับไว้เป็นคดีอาญาหมายเลขดำที่ อท 54/2562 เพื่อนัดฟังคำสั่งหรือคำพิพากษาในชั้นตรวจฟ้องในวันที่ 2 เม.ย.,ร้องศาล ปค.เปิด 400 ชื่อว่าที่ ส.ว.,ที่สำนักงานศาลปกครอง นายเอกราช อุดมอำนวย กลุ่มคนอยากเลือกตั้ง เข้ายื่นฟ้อง พล.อ.ประวิตร วงษ์สุวรรณ ในฐานะประธานคณะกรรมการสรรหา ส.ว.ต่อศาลปกครอง ขอให้เปิดเผยวิธีการสรรหา ส.ว.และเปิดเผยรายชื่อผู้ที่ได้รับการสรรหา 400 ชื่อ นายเอกราชกล่าวว่า เนื่องจากคณะกรรมการสรรหา ส.ว. มีการปกปิดขั้นตอนและวิธีการสรรหา แม้สื่อมวลชนจะมีการสอบถาม พล.อ.ประวิตรก็ปฏิเสธให้ข้อมูล ไม่เป็นธรรมกับประชาชน จึงใช้สิทธิยื่นศาลปกครองตามมาตรา 9 พ.ร.บ.ข้อมูลข่าวสาร แม้อำนาจสรรหา ส.ว.จะเป็นของ คสช.ตามรัฐธรรมนูญแต่ก็ควรเป็นไปอย่างเปิดเผยโปร่งใสให้ประชาชนสามารถตรวจสอบได้,โบว์-วิญญัติ นำทีมทวงงาน กกต.,อีกเรื่อง กลุ่มคนรวมพลคนทวงงาน กกต.นำโดย น.ส.ณัฏฐา มหัทธนา ในฐานะประชาชนผู้มีสิทธิเลือกตั้ง และนายวิญญัติ ชาติมนตรี ทนายความ ยื่นหนังสือเรียกร้องให้ กกต.ทำหน้าที่เพื่อการเลือกตั้งที่เป็นธรรมไม่เพิกเฉยต่อข้อมูลการทุจริต และปัญหาการจัดการการเลือกตั้งต่างๆที่ปรากฏอยู่ทั่วไปในสื่อหลักและสื่อออนไลน์ น.ส.ณัฏฐากล่าวว่า วันนี้มาในฐานะรวมพลคนทวงงาน กกต.อีกไม่ถึง 10 วัน จะถึงวันเลือกตั้งอยากให้ กกต.ส่งศาลรัฐธรรมนูญวินิจฉัยว่าพรรคพลังประชารัฐอาจเป็นปฏิปักษ์ต่อการปกครองระบอบประชาธิปไตยให้เสร็จสิ้นก่อนวันเลือกตั้ง เพราะ พล.อ.ประยุทธ์ยังสามารถใช้อำนาจหัวหน้า คสช.ตามมาตรา 44 จะมีผลทำให้การเลือกตั้งไม่บริสุทธิ์ยุติธรรมและเป็นปฏิปักษ์ต่อการปกครองระบอบประชาธิปไตยอย่างชัดเจน,อ่านข่าวล่าสุด เจาะลึกข้อมูลเลือกตั้ง 2562,https://www.thairath.co.th/election, 
ประยุทธ์ กล่อมภาคเอกชนหนุนนโยบาย ขึ้นค่าแรง พปชร. แต่ส่งสารเตือนนโยบายลดแลกแจกแถม สมคิด ติงอย่ามุ่งแต่ประชานิยม
เลือกตั้ง62,ไล่มาร์ค,ประยุทธ์ จันทร์โอชา,อภิสิทธิ์ เวชชาชีวะ,ประกาศจุดยืน,ข่าวหน้า1,เลือกตั้ง